किसी कुंडली के दसवें घर में स्थित ग्रह के अशुभ होने पर ऐसी कुंडली में अमल योग नहीं बनेगा अपितु ऐसा अशुभ ग्रह कुंडली में किसी प्रकार का दोष बना सकता है जिसके चलते जातक को अपने व्यवसायिक क्षेत्र में अनेक प्रकार की रुकावटों, असफलताओं तथा हानि आदि का सामना करना पड़ सकता है तथा ऐसे दोष के प्रभाव में आने वाले कुछ जातक अवैध कार्यों में संलग्न भी हो सकते हैं जिसके कारण इन जातकों को समाज में यश की अपेक्षा अपयश प्राप्त हो सकता है तथा इन जातकों को कारावास भी जाना पड़ सकता है। इसलिए किसी कुंडली में अमल योग बनने का निश्चय करने से पहले कुंडली के दसवें घर में स्थित ग्रह का स्वभाव, बल, स्थिति आदि अच्छी प्रकार से देख लेना चाहिए।